રાજકોટ, 28 ઓક્ટોબરઃ રાજકોટ શહેરમાં એસઓજીની ટીમ દ્વારા બાતમીના આધારે 48 હથિયારો સાથે 19 શખ્સોની ધરપકડ કરી શહેરમાં થનારી મોટી જૂથ અથડામણને ટાળી હતી. મળતી માહિતી અનુસાર શહેરના આજીડેમ સ્થિત માનસરોવર પાર્ક સોસાયટીની શેરી નંબર 2માં ભરવાડ મહિલા કમુબેન જીવણભાઇ મુંધવાના ઘરે કેટલાક મુસ્લિમ શખ્સો દ્વારા તોડફોડ કરવામાં આવી હતી, જે સબબ પોલીસે સોમવારે નવ લોકોની ધરપકડ કરી હતી. જ્યારે બીજી તરફ ભરવાડ જૂથ આ તોડફોડનો બદલો લેવા વળતો પ્રહાર કરવાની યોજના બનાવી રહ્યું હતું.